Szórakozz Kaposvár

Country táncház
2025-10-17 17:30 - 19:00, 2025-11-06 17:30 - 19:00, 2025-11-21 17:30 - 19:00, 2025-12-04 17:30 - 19:00, 2025-12-19 17:30 - 19:00 (Europe/Budapest) | Polgárok Háza 1. emelet 4-es kisterem, Bajcsy-Zsilinszky utca 58., Magyarország
Szeretettel várjuk a Country táncház iránt érdeklődőket az alábbi időpontokban! Ősztől a táncos alkalmak már másfél órásak lesznek.

ÚJRA JÉGDISCO A KAPOSVÁRI JÉGCSARNOKBAN!
2025-10-24 20:30 - 22:30 | Kaposvári Jégcsarnok, Zaranyi utca 1., Kaposvár, Somogy, 7400
Szezonnyitó JÉGDISCO Kaposváron!
A lemezjátszóknál: DJ Bakai
Október 24., péntek
20:30 – 22:30
Jégcsarnok, Kaposvár (Zaranyi u. 1.)

Pörögj velünk a legnagyobb diszkóslágerekre a jégen!
Fények, zene, hangulat – ilyen buli csak nálunk van!

Belépő: 2000 Ft
Korcsolyabérlés: 1500 Ft

Gyere el, hozd a barátaidat, és kezdjük együtt a szezont egy fergeteges jégdiszkóval!

TRIVIUM Jótékony Hendikep futóverseny
2025-10-30 18:00 - 18:45 | Kaposvári Városliget, Magyarország
A verseny rendezője:Kaposvári Szabadidő Egyesület, Zselici Tájfutók
A verseny céljai:A futás népszerűsítése.A futás által segítséget nyújtani mindazoknak, akik szeretnék teljesítményük javulását folyamatosan figyelemmel kísérni.A kezdők számára lehetőséget biztosítani egy olyan versenyen való indulásra, ahol megelőzhetik a náluk jobb futókat (hendikep indítási rendszerrel).Kaposvári alapítványok és egyesületek támogatása. Nagycsaládosok Kaposvári EgyesületeVadvirág Alapítvány
A verseny helyszíne:Kaposvár, Városligeti futókör,ahol nagyon várjuk a kezdő futókat is! Itt kell lefutni a verseny 5 km-es távját: 5 kör. Minden körben részidő méréssel. A köröket a versenyzőknek saját maguknak kell számolniuk.

DE🎃JÓ 2025
2025-10-31 17:30 - 19:30 | Cseri Park, Cseri Park, Kaposvár, Somogy, 7400, Magyarország
DEJÓ 2025HALLOWEEN FUTÁS
Kedves Lidércek és Kísértetek, Vérfarkasok, Vámpírok és minden Éjjeli Mozgolódó!
Elérkezett idén is az év legijesztőbb futóeseménye, ahol a holdfény, a denevérek és a futólépések adják a ritmust!
Csatlakozz hozzánk október 31-én a Cseri parkban egy hátborzongatóan jó közösségi futásra – fuss, sétáj…vagy bújj el.. csak ne nézz hátra!- garantált rémisztően jó társaság, kacaj és kocogás!
Ami fontos:
A részvétel ingyenes, de ha tudsz, hozz valami boszorkánykonyhából való finomságot (süti, pogi, tea, varázsital).
Ne feledkezz meg világító eszközről (lámpa, fejlámpa, világító töklámpás, ki mit talál)!
Fuss jelmezben, minél ijesztőbb, annál jobb! -bár vannak akik jelmez nélkül is rémületet keltenek!
Futam menete:
Találkozó: vendéglő mögötti parkolóban
17.30-tól gyülekező, a regisztráltak karszalagot kapnak kiszűrve a kóbor lelkeket!
17.55 közös fotó akik nem szellemnek öltöztek
18:00 – A holtak ébredése szakaszos rajtolással,
majd 15 percenként újabb horda szabadul a sötét éjszakába… Bár az órát megette az idő, élőholtak irányítása szinte lehetetlenség – mi mégis megpróbáljuk!
Tervezett távok:
Rövid, parkos kör – a bicegő zombiknak és apró szellemeknek
Hosszabb, 4-5 km-es kör – a tapasztalt élőholtaknak és a futócipős vámpíroknak
Csak 100 bátor lélek léphet át az online alvilág kapuján… utána a pokol ajtaja bezárul! Nekik nemcsak futás, hanem extra hátborzongató élmény jár! De ne búslakodj! A helyszínen még várunk pár eltévedt lelket! Aki nem nevez időben, annak nevét a sötét utcák suttogják örökre!

Regisztráció: https://forms.gle/om6yD2ioMGDTFbbz9
Részvétel saját felelősségre! Ne feledd!Aki későn éled fel sírjából, a helyszínen is nevezhet – de csak korlátozott számban!

HALLOWEEN FUTÁS – A SZABÁLYOK, AMIKET MÉG A ZOMBIK IS BETARTANAK
A nevezés ingyenes, de csak a regisztrált lények és azok szülei vehetnek részt a futamon! Aki nincs a listán, vagy helyszíni nevezèsnèl azt sajnos elragadja a regisztrációs démon.
A 16 éven aluli kis szellemek csak felnőtt kísérettel léphetnek a rajtvonalra! Ha egy mini vámpír egyedül jelenik meg – sajnos visszazavarjuk a kriptába (vagyis nem indulhat).

Szervezők: Egészséges Kaposvár 2030 Kaposvári Honvéd SE

Légvárvilág Játszóház
2025-11-02 09:00 - 18:00 | Városi Sportcsarnok, Arany János u. 97, Kaposvár, Somogy, 7400
Várunk Kaposváron, NOVEMBER 02.-án VASÁRNAP a Légvárvilág Játszóházban!Kaposvár, Városi Sportcsarnok (Arany J.u.97.)JÁTÉK!NYERJ BELÉPŐJEGYEKET a Légvárvilág Játszóházba!!Játék menete: Like-old oldalunkat, ha még nem tetted! Oszd meg az eseményt! Hívj meg facen 10 ismerőst a játszóházba Írd ki oldalunkra! Osztottam, meghívtam! Sorsolás: 2025. Nov 01.-én szombaton 19:00 órakor! (nyertesek nevét facen posztoljuk)TURNUSOK:1. turnus: 9:00 -11:00 óráig2. turnus: 11:30 -13:30 óráig3. turnus: 14:00 -16:00 óráig4. turnus: 16:30 -18:30 óráigA játszóház létszám korlátozott.Jegyek a játszóház napján vásárolhatók meg bármelyik turnusra. Pénztárnyitás: 9:00 órától. Fizetési lehetőség: készpénzben.Gyermekjegy: 4000 Ft/fő/ egy turnus 2 órára szól (egyszeri belépésre)Korlátlan gyerekjegy: 5000 Ft/főA korlátlan jeggyel, a játszóház időtartalma alatt, 9:00-18:30 óra között bármikor lehet érkezni, visszajönni, maradni akár a játszóház végéig.Kísérőjegy: 1000 Ft/fő (felnőtt)A sportcsarnok küzdőterén számos légvár, óriáscsúszdák, csúszdás ugráló, mini gyereksarok a piciknek, óriás focipálya, dühöngő légvárak, akadálypályás csúszda, lufihajtogatás, arcfestés, kézműves foglalkozás 1-12 éves korig. A szolgáltatások (arcfestés, lufi, kézműveskedés) nem tartalmazza a belépő árát!Játssz Velünk Mozogva!

Meglépem! – Gyalogtúra a Deseda körül
2025-11-11 08:30 - 12:30 | Deseda, Magyarország
MEGLÉPEM! Gyalogtúra a Deseda körül a szenvedélybetegekért és hozzátartozóikért
Gyülekezés: 2025. 11. 11. 8.30 (Deseda, Lia büfé)Indulás: 9 órakor!Lehetőséged lesz a túrához való csatlakozáshoz az útvonal különböző szakaszain! Ha a lábad nem bírja, akkor vegyél részt egy jó beszélgetésben akár a kiindulási ponton!
Esőnap: 2025. 11. 25.

Nyílt nap a Pannon Lovasakadémián
2025-11-12 09:00 - 15:00 | MATE Pannon Lovasakadémia, Guba Sándor utca 40., Kaposvár, 7400, Magyarország
Nyílt nap a MATE Pannon Lovasakadémián!
A MATE Pannon Lovasakadémia nyílt napot tart a Lótenyésztő, Lovassport szervező agrármérnöki alapképzés után érdeklődőknek. Ezúttal nemcsak elméletben beszélünk arról, hogyan zajlanak nálunk az edzések, hanem minden évfolyam edzése szabadon megtekinthető is!Aki érdeklődik a képzés után, annak itt a helye, hiszen lehetőség lesz a kérdéseket is feltenni! A részletes program:9:00 Harmadéves hallgatók edzése10:00 Elsőéves hallgatók edzése (lovaglás, futószárazás és istállómunka, több helyszínen)11:00 Elsőéves hallgatók edzése (lovaglás, futószárazás és istállómunka, több helyszínen)13:00 Tájékoztató a képzésről, kérdések megválaszolása14:00 Másodéves hallgatók edzésePontos cím: MATE Pannon Lovasakadémia, 7400 Kaposvár, Guba Sándor u. 40.Időpont: 2025. november 12. szerda 9:00-15:00

Jégdisco
2025-11-21 20:30 - 22:30 | Kaposvári Jégcsarnok, Zaranyi utca 1., Kaposvár, Somogy, 7400
Fergeteges Hóvihar Party November 21-én berobban a hangulat a Kaposvári Jégcsarnokban!Készülj a fényekre, a csillogásra és a jeges bulira, amiről mindenki beszél majd! Ne maradj le Te sem – találkozunk a jégen!

Óriás tekerés
2025-11-29 10:00 - 20:00 | Kaposvár Megyeháza, Magyarország

Ötpróba Úszó Napok Kaposvár
2025-11-30 08:00 - 12:00 | Csik Ferenc Versenyuszoda, Csik Ferenc sétány 1., Kaposvár, Somogy, 7400, Magyarország
Nevezés: https://otproba.hu/uszonapok-kaposvar/Információk: https://otproba.hu/otproba-uszonapok-osszel-es-telen…/

Karácsonyi csúnya pulcsis futás
2025-12-14 16:00 - 17:00 | Szivárvány Kultúrpalota, Noszlopy Gáspár u. 1, Kaposvár, Somogy, 7400, Magyarország
Hogy ez a hét se teljen el KÖZÖS mozgásélmény nélkül GYALOGOLJ vagy FUSS velünk a kivilágított belváros utcáin KARÁCSONYI CSÚNYA PULCSIban, 2025. december 14-én, vasárnap 16:15-17:00 óra között. Találkozzunk 16:00 órakor a Florentine szobornál. (Szivárvány Kulturális központ előtti tér, Noszlopy u),Indulás: 16:15-től a Florentine szobortól (Szivárvány Kulturális központ előtti tér, Noszlopy u)Gyaloglás: 3 km a kivilágított belvárosban, visszaérkezés a Kossuth térre gyertyagyújtásra.Futás:Városi kör futva: 1,5 km (Kossuth tér- Zárda u. – Bajcsy-Zsilinszky u. – Csokonai V. M. u. – Irányi D. u. -Teleki u. ) visszaérkezés a Kossuth térre gyertyagyújtásra.Manófutam: (500m) egy kör futva a kivilágított Fő utcán, visszaérkezés a Kossuth térre gyertyagyújtásra.Regisztrálni az alábbi linken, vagy az esemény előtt a helyszínen lehet.https://egeszseges.kaposvar.hu/…/iii-adventi-csaladi-korSzeretettel várjuk a család apraját nagyját, ha teheted érkezz vicces, ötletes pulcsiban vagy kiegészítővel!

KOMETA 16. Futófarsang
2026-02-08 09:00 - 13:00 | Kossuth tér (Kaposvár), Kossuth tér, Kaposvár, Somogy, 7400, Magyarország
